**Alexander Broadhurst** (s. 7. maaliskuuta 1993 Orland Park, Illinois, Yhdysvallat) on yhdysvaltalainen jääkiekkoilija. Hän on pelipaikaltaan keskushyökkääjä.

Ura
---

### Seuraura

#### Juniorivuodet

Broadhurst pelasi Illonoisin paikallisia juniorisarjoja mm. Chicago Missionin, Chicago Furyn ja Team Illinoisin joukkueissa, kunnes Green Bay Bay Gamblers varasi hänet 61. pelaajana USHL:n varaustilaisuudessa 2009. Broadhurst pelasi kauden 2009–2010 pääasiassa Chicago Missionin B-nuorissa, jonka jälkeen hän siirtyi kaudeksi 2010–2011 Gamblersiin. Broadhurst teki siellä 55 runkosarjaottelussa tehot 13+20=33 sekä 11 playoff-ottelussa tehot 3+6=9, joilla hän oli joukkueen paras pistemies ja syöttäjä. Broadhurst jakoi myös Gamblersin sisäisen tehotilaston voiton Nolan LaPorten kanssa lukemalla +7. Hän eteni joukkueen kanssa aina Clark Cup -finaaleihin saakka, mutta mestaruuden vei lopulta kuitenkin Dubuque Fighting Saints otteluvoitoin 3–1.

Chicago Blackhawks varasi Broadhurstin seitsemännellä kierroksella 199. pelaajana NHL:n varaustilaisuudessa 2011. Kaudella 2011–2012 hän jatkoi Green Bay Gamblersin USHL-joukkueessa, joiden sisäisen piste- ja syöttöpörssin Broadhurst voitti tehoilla 26+47=73, joilla hän sijoittui koko liigan pistepörssissä kolmanneksi. Broadhurst voitti myös tehoilla 9+9=18 koko pudotuspelien pistepörssin sekä jakoi maalipörssin voiton Waterloo Black Hawksin Jamie Hillin kanssa. Hän voitti myös USHL:n tehotilaston lukemalla +16. Kolmannessa semifinaaliottelussa 24. huhtikuuta 2012 Youngstown Phantomsia vastaan Broadhurst onnistui tekemään kypärätempun alivoimalla, kun Gamblers voitti ottelun lukemin 6–3. Hänestä tuli USHL:n historian ensimmäinen pelaaja, joka on tehnyt kypärätempun pelkillä alivoimamaaleilla. Broadhurst voitti kauden päätteeksi Clark Cupin. Hänet valittiin USHL:n ensimmäiseen tähdistökentälliseen.

London Knights varasi Broadhurstin 29. pelaajana OHL:n varaustilaisuudessa 2012. Hän siirtyi joukkueeseen kaudeksi 2012–2013, jolloin Broadhurst oli Knightsin kolmanneksi paras pistemies tehoilla 24+40=64. Broadhurst jakoi myös tehoilla 10+18=28 koko liigan pudotuspelien pistepörssin kolmannen sijan Barrie Coltsin Zach Hallin kanssa. Hän voitti kauden päätteeksi OHL:n mestaruuden, J. Ross Robertson Cupin.

#### Ammattilaisura

Toukokuussa 2013 Broadhurst teki kolmivuotisen NHL-tulokassopimuksen Chicago Blackhawksin kanssa. Hän pelasi kauden 2013–2014 kokonaan farmijoukkue Rockford IceHogsissa, AHL:ssä, jossa pelasi myös Broadhurstin isoveli Terry. Alex Broadhurstin tulokaskausi toi siellä 75 runkosarjaottelussa tehot 16+29=45, joilla hän oli joukkueen kolmanneksi paras pistemies. Blackhawks kutsui Broadhurstin NHL-vahvuuteensa marraskuussa 2013, kuten myös huhtikuussa 2014 loukkaantumisten varalta, mutta hän ei kuitenkaan saanut siellä tililleen otteluakaan. Myös kauden 2014–2015 Broadhurst vietti IceHogsissa. Hänen runkosarjansa jäi kuitenkin vain 29 ottelun mittaiseksi käsivamman vuoksi.

Kesäkuussa 2015 Chicago Blackhawks kauppasi Broadhurstin, hyökkääjä Brandon Saadin ja puolustaja Michael Paliottan Columbus Blue Jacketsiin vaihdossa hyökkääjä Artjom Anisimoviin, Marko Daňoon, Jeremy Moriniin, Corey Troppiin ja neljännen kierroksen varausvuoroon vuoden 2016 varaustilaisuudessa. Hän pelasi kauden 2015–2016 kokonaan AHL-joukkue Lake Erie Monstersin vahvuudessa. Tammikuussa 2016 Broadhurst joutui loukkaantumisen vuoksi sivuun 15 ottelun ajaksi. Broadhurst voitti kauden päätteeksi Calder Cupin. Heinäkuussa 2016 hän teki Blue Jacketsin kanssa vuoden mittaisen ja kaksisuuntaisen jatkosopimuksen. Syksyn harjoitusleirin päätteeksi seura lähetti Broadhurstin Cleveland Monsters -nimeen siirtyneeseen farmijoukkueeseen, jossa hän pelasi kokonaan kauden 2016–2017.

Broadhurst teki kesäkuussa 2017 Columbus Blue Jacketsin kanssa taas vuoden mittaisen ja kaksisuuntaisen jatkosopimuksen. Hänet lähetettiin kaudeksi 2017–2018 siirtolistan kautta Cleveland Monstersin AHL-joukkueeseen, jossa Broadhurst pelasi suurimman osan kaudestaan. Hänen kanssaan siellä pelasi myös Broadhurstin isoveli Terry. Alex Broadhurst nousi joukkueen varakapteeniksi. Hän oli tehoilla 19+22=41 Monstersin paras maalintekijä ja toiseksi paras pistemies Carter Camperin jälkeen. Broadhurst debytoi kauden aikana myös Blue Jacketsin NHL-joukkueessa, jossa hän pelasi kaksi runkosarjaottelua ilman tehopisteitä. Broadhurst teki NHL-debyyttinsä runkosarjan kolmanneksi viimeisellä kierroksella 3. huhtikuuta 2018 Detroit Red Wingsia vastaan. Hän sai ottelussa jääaikaa 5.18 minuuttia ja Broadhurst keräsi yhden kahden minuutin jäähyn korkeasta mailasta.

Kesäkuussa 2018 Broadhurst teki Blue Jacketsin kanssa jälleen vuoden mittaisen ja kaksisuuntaisen jatkosopimuksen. Hänet lähetettiin harjoitusleirin päätteeksi siirtolistan kautta farmiin. Koska Broadhurst saavutti AHL:ssä veteraanistatuksen, NHL:n siirtotakarajalla helmikuussa 2020 Blue Jackets kauppasi hänet Winnipeg Jetsiin tulevaisuudessa päätettävää vastiketta vastaan. Broadhurst jatkoi Jetsista lainalla Monstersin joukkueessa. Elokuussa 2019 hän teki vapaana agenttina vuoden mittaisen AHL-sopimuksen San Diego Gullsin kanssa. Samana syksynä Broadhurst osallistui myös Anaheim Ducksin NHL-joukkueen harjoitusleirille.

Broadhurst siirtyi kaudeksi 2020–2021 vuoden mittaisella sopimuksella SM-liigajoukkue Helsingin IFK:hon. Hän oli tehoilla 7+28=35 joukkueen paras syöttäjä ja Broadhurst jakoi sisäisen pistepörssin voiton Jere Sallisen kanssa. Broadhurst voitti kauden päätteeksi SM-pronssia. Kesäkuussa 2021 hän teki HIFK:n kanssa vuoden mittaisen jatkosopimuksen. Kaudella 2021–2022 Broadhurst jakoi tehoilla 11+23=34 joukkueen sisäisen pistepörssin kolmannen sijan Otto Paajasen kanssa.

### Maajoukkueura

Broadhurst pelasi alle 18-vuotiaiden Ivan Hlinkan muistoturnauksessa vuonna 2010, jolloin hän voitti hopeaa. Broadhurst pelasi myös World Junior A Challengessa vuonna 2011, jolloin hän voitti pronssia.

Perhe
-----

Alexin isoveli Terry Broadhurst pelaa hyökkääjänä ECHL-joukkue Indy Fuelissa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2010–2011 | Green Bay Gamblers | USHL | 55 | 13 | 20 | 33 | 22 | 11 | 3 | 6 | 9 | 4 |
| 2011–2012 | Green Bay Gamblers | USHL | 53 | 26 | 47 | 73 | 40 | 12 | 9 | 9 | 18 | 6 | Ykköstähdistö |
| 2012–2013 | London Knights | OHL | 65 | 24 | 40 | 64 | 36 | 21 | 10 | 18 | 28 | 22 |
|  | London Knights | M-Cup | – | – | – | – | – | 5 | 1 | 3 | 4 | 0 |
| 2013–2014 | Rockford IceHogs | AHL | 75 | 16 | 29 | 45 | 32 | – | – | – | – | – |
| 2014–2015 | Rockford IceHogs | AHL | 29 | 6 | 8 | 14 | 4 | 7 | 0 | 1 | 1 | 2 |
| 2015–2016 | Lake Erie Monsters | AHL | 60 | 10 | 26 | 36 | 14 | 17 | 3 | 9 | 12 | 6 | Calder Cup |
| 2016–2017 | Cleveland Monsters | AHL | 52 | 11 | 14 | 25 | 23 | – | – | – | – | – |
| 2017–2018 | Columbus Blue Jackets | NHL | 2 | 0 | 0 | 0 | 2 | – | – | – | – | – |
|  | Cleveland Monsters | AHL | 66 | 19 | 22 | 41 | 20 | – | – | – | – | – |
| 2018–2019 | Cleveland Monsters | AHL | 51 | 8 | 22 | 30 | 12 | 8 | 1 | 1 | 2 | 6 |
| 2019–2020 | San Diego Gulls | AHL | 51 | 9 | 15 | 24 | 8 | – | – | – | – | – |
| 2020–2021 | HIFK | SM-liiga | 45 | 7 | 28 | 35 | 12 | 8 | 0 | 5 | 5 | 2 |
| 2021–2022 | HIFK | SM-liiga | 41 | 11 | 23 | 34 | 20 | 7 | 0 | 4 | 4 | 0 |
| 2022–2023 | Avangard Omsk | KHL | 67 | 14 | 16 | 30 | 20 | 14 | 3 | 5 | 8 | 8 |
| 7 kautta | yhteensä | AHL | 384 | 79 | 136 | 215 | 113 | 32 | 4 | 11 | 15 | 14 |
| 2 kautta | yhteensä | SM-liiga | 86 | 18 | 51 | 69 | 32 | 15 | 0 | 9 | 9 | 2 |

Lähteet
-------

* Alex Broadhurst The Internet Hockey Databasessa (englanniksi)
* Alex Broadhurst Eurohockey-sivustolla (englanniksi)
* Alex Broadhurst Legends of Hockey -sivustolla (englanniksi)
* Alex Broadhurst *Elite Prospects*. Everysport Media Group AB.  (englanniksi)

### Viitteet

1. ↑  Alex Broadhurst *hifk.fi*. Oy HIFK Hockey AB.  Arkistoitu 19.9.2020. Viitattu 18.9.2020.
2. ↑  Alex broadhurst (@Broady181) | Twitter
3. ↑  NHL:n varaustilaisuus 2011: Kierrokset 2-7 *Jatkoaika.com*.  25.6.2011. Jatkoaika r.y. Viitattu 29.6.2020.
4. 1 2 3 4 5 6 7 8  Alex Broadhurst *Elite Prospects*. Everysport Media Group AB.  (englanniksi)
5. ↑  Elite Prospects - Green Bay Gamblers *eliteprospects.com*. Everysport Media Group AB. Viitattu 29.6.2020. (englanniksi)
6. ↑  Elite Prospects - USHL Stats 2011-2012 *eliteprospects.com*. Everysport Media Group AB. Viitattu 29.6.2020. (englanniksi)
7. ↑  Elite Prospects - USHL Stats 2011-2012 *eliteprospects.com*. Everysport Media Group AB. Viitattu 29.6.2020. (englanniksi)
8. ↑  USHL Highlight - Alex Broadhurst Records Shorthanded Hat Trick *ushl.com*.  25.4.2012. USHL.  Arkistoitu 6.6.2014. Viitattu 29.9.2015. (englanniksi)
9. ↑  Elite Prospects - London Knights *eliteprospects.com*. Everysport Media Group AB. Viitattu 29.6.2020. (englanniksi)
10. ↑  Elite Prospects - OHL Stats 2012-2013 *eliteprospects.com*. Everysport Media Group AB. Viitattu 29.6.2020. (englanniksi)
11. ↑  Blackhawks agree to terms with 2011 draft pick Broadhurst *nhl.com/blackhawks*.  31.5.2013. Chicago Blackhawks. Viitattu 29.6.2020. (englanniksi)
12. ↑  Isotalo, Ilari: Chicago sopimukseen juniorilupauksen kanssa *suomikiekko.com*.  25.6.2011. Nordic Sport Media. Viitattu 29.6.2020.
13. ↑  Peck, Mike: Broadhursts keeping it all in the family *TheAHL.com*.  28.10.2013. The American Hockey League. Viitattu 29.6.2020. (englanniksi)
14. ↑  Elite Prospects - Rockford IceHogs *eliteprospects.com*. Everysport Media Group. Viitattu 29.6.2020. (englanniksi)
15. ↑  BLACKHAWKS RECALL ALEX BROADHURST *icehogs.com*.  14.11.2013. Chicago, Ill.:  Rockford IceHogs. Viitattu 29.6.2020. (englanniksi)
16. ↑  Blackhawks recall 13 players from Rockford *nhl.com/blackhawks*.  22.4.2014. Chicago Blackhawks. Viitattu 29.6.2020. (englanniksi)
17. 1 2  Alex Broadhurst *HockeysFuture.com*. CraveOnline Media, LLC, an Evolve Media, LLC company. Viitattu 29.6.2020. (englanniksi)
18. ↑  Blue Jackets acquire forward Brandon Saad from the Chicago Blackhawks *nhl.com/bluejackets*.  1.7.2015. COLUMBUS, OHIO:  Columbus Blue Jackets. Viitattu 29.6.2020. (englanniksi)
19. ↑  Blackhawks kauppasi Saadin isossa kaupassa Ohioon - vastakkaiseen suuntaan matkasi Anisimov ja Dano *Jatkoaika.com*.  1.7.2015. Jatkoaika r.y. Viitattu 29.6.2020.
20. ↑  Jackets sign center Alex Broadhurst to one-year, two way extension *nhl.com/bluejackets*.  23.7.2016. Columbus, Oh:  Columbus Blue Jackets. Viitattu 29.6.2020. (englanniksi)
21. ↑  Savonen, Ilari: Jarmo Kekäläisen johtama Columbus sopimukseen tuoren hankinnan kanssa *suomikiekko.com*.  26.7.2016. Nordic Sport Media. Viitattu 29.6.2020.
22. 1 2 3  Alex Broadhurst Stats, Profile, Bio, Analysis and More *sportsforecaster.com*. XML Team Solutions, LLC.  Arkistoitu 30.6.2020. Viitattu 29.6.2020. (englanniksi)
23. ↑  Jackets sign center Alex Broadhurst to one-year, two way extension *nhl.com/bluejackets*.  23.6.2017. Columbus, Oh:  Columbus Blue Jackets. Viitattu 29.6.2020. (englanniksi)
24. ↑  Elite Prospects - Cleveland Monsters *eliteprospects.com*. Everysport Media Group AB. Viitattu 29.6.2020. (englanniksi)
25. ↑  Detroit Red Wings - Columbus Blue Jackets, April 3rd, 2018 *NHL.com*.  3.4.2018. National Hockey League. Viitattu 29.6.2020. (englanniksi)
26. ↑  Columbus Blue Jackets sign Alex Broadhurst to one-year, two-way extension *nhl.com/bluejackets*.  18.6.2018. Columbus Blue Jackets. Viitattu 29.6.2020. (englanniksi)
27. ↑  Jets acquire Alex Broadhurst from the Columbus Blue Jackets *nhl.com/jets*.  26.2.2019. WINNIPEG:  Winnipeg Jets. Viitattu 29.6.2020. (englanniksi)
28. ↑  Saastamoinen, Lauri: Määrä korvaa laadun? Winnipeg Jets jysäytti tähtihankinnan lisäksi vielä viisi uutta treidiä *suomikiekko.com*.  26.2.2019. Nordic Sport Media. Viitattu 29.6.2020.
29. ↑  Gulls Sign Six Players to One-Year Contracts *sandiegogulls.com*.  14.8.2019. San Diego Gulls Hockey Club, LLC. Viitattu 29.6.2020. (englanniksi)
30. ↑  Ducks Release 2019 Training Camp Roster *nhl.com/ducks*.  13.9.2019. Anaheim Ducks. Viitattu 29.6.2020. (englanniksi)
31. ↑  HIFK hankki uuden kärkisentterin AHL:stä *Jatkoaika.com*.  28.6.2020. Jatkoaika r.y. Viitattu 29.6.2020.
32. ↑  Elite Prospects - HIFK *eliteprospects.com*. Everysport Media Group AB. Viitattu 21.6.2021. (englanniksi)
33. ↑  HIFK:lle kova lisäys keskikaistalle − tehohyökkääjä Broadhurstille jatkosopimus *Jatkoaika.com*.  4.6.2021. Jatkoaika r.y. Viitattu 21.6.2021.
34. ↑  Elite Prospects - HIFK *eliteprospects.com*. Everysport Media Group AB. Viitattu 21.5.2022. (englanniksi)
35. ↑  Terry Broadhurst *Elite Prospects*. Everysport Media Group AB.  (englanniksi)

HIFK – SM-liiga
10 Vesalainen |
11 Melart (**A**) |
18 Tallberg (**C**) |
19 Lundell |
21 Lehterä |
24 Kaskimäki |
25 Halttunen |
30 Taponen |
31 Koivistoinen (**A**) |
41 Salin |
43 Holttinen |
44 Väänänen |
45 Åsten |
51 Jääskä (**A**) |
55 Kotkansalo |
57 Motin |
71 Teissala |
73 Lehmus |
74 Nättinen |
78 Seppälä |
81 Pakarinen (**A**) |
83 Luhanka |
88 Rask |
90 Vinni |
-- Ikonen |
-- Karhunen |
-- Kiviharju |
-- Lepistö |
-- Sund  

Valmentajat Peltonen – Murphy – Tilkanen – Lundell – Mali – Kuhta – Halttunen